Manassès cessit calumpniam quam habebat in tertia parte allodii de Artunaco, in illa videlicet parte quam eidem ecclesie largitus est Nivelo de Merlennaco. Nam cum medietatem totius alodii liberam largitione Theobaudi de Merlenniaco ecclesia Molismensis possidet, idem Nivelo concessit de duobus residuis unum quadrantem post obitum suum, quatenus pro anima fratris ejus Dominum exorarent, et ejus corpus cum honore tumulandum Molismum deferrent. De hac igitur quarta parte supradictus Manassès inferebat calumpniam nobis. Tandem nos dimisit annuente uxore sua et liberis, filiis atque filiabus, per manum Milonis comitis. Testes, Milo, comes; Ricardus, frater Humberti; Bartholomeus; Robertus de Riciaco; Walterius de Avalura; et ex parte Manassès: Norduinus de Dieo.